1. számú melléklet

**Támogatási szerződés**

**előfinanszírozott támogatáshoz**

a szervezetek, illetve magánszemélyek részére céljelleggel - nem szociális ellátásként – nyújtott önkormányzati támogatás folyósítására és felhasználására

amely létrejött egyrészről,

**Felsőtárkány Község Önkormányzata**

székhely: 3324 Felsőtárkány, Fő út 101. szám

adószám: 15729301-2-10

statisztikai számjel: 15729301- 8411-321-10

képviseli: dr. Juhász Attila Simon polgármester

mint támogató, (a továbbiakban: Támogató)

másrészről

**……………………………………………..**

székhely:

adószám:

számlaszám:

cégjegyzékszám:

mint támogatott (a továbbiakban: Támogatott) között az alulírott napon és helyen, az alábbi feltételek szerint:

**1.** A Támogató a ........................ számú rendelete/határozata alapján a Támogatottat ……………Ft, azaz…………..forint támogatásban (továbbiakban: támogatás) részesíti. A támogatás bruttó, kizárólag a 2. pontban megjelölt célok megvalósítására fordítható.

**2.** A Támogatott a támogatást az alábbi célok megvalósítására jogosult felhasználni:

………………………………………………………………………………………………

A Támogatott tudomásul veszi, hogy a támogatás felhasználása során – szükség szerint – megfelelően alkalmazni köteles a közbeszerzésekre vonatkozó jogszabályokat.

A Támogatott köteles a jelen szerződésben meghatározott beszámoló benyújtásával egyidejűleg – az ellenőrzéshez (az eljárás beazonosításához) szükséges adatokat a Támogató részére írásban szolgáltatni.

A Támogatott köteles a Támogató által kért dokumentumokat a Támogató által megadott határidőig benyújtani.

A támogató tájékoztatja a támogatásban részesülőt hogy a támogatás: csekély összegű támogatásnak, működési célú pénzeszköz átadásnak, felhalmozási célú pénzeszköz átadásnak minősül.

A támogatás nyújtása megfelel a Szerződés előző 87. és 88. (jelenleg: 107. 108) cikkének csekély összegű támogatásokra való alkalmazásáról szóló 1998/2006/EK3 rendelet rendelkezéseinek.

A támogató felhívja a támogatásban részesülő figyelmét arra, hogy a csekély összegű támogatási jogcímen nyújtott támogatáshoz kapcsolódó minden iratot a támogatás nyújtását követő 10 évig meg kell őriznie és a támogatást nyújtó ilyen irányú felhívása esetén köteles azokat bemutatni.

3. A Támogató a támogatás összegét az önkormányzati bevételek alakulásának figyelembevételével részletekben utalja a Támogatott …………………. Bank-nál vezetett ……………………….számú bankszámlájára.

4. Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 102/A. § (1) bekezdése alapján, ha a Támogatottnak a támogatott tevékenység után általános forgalmi adó fizetési kötelezettsége keletkezik, a támogatás összegének fedezetet kell biztosítania a támogatott tevékenység rendeltetésszerű elvégzése során a Támogatottra áthárított vagy az általa fizetendő általános forgalmi adó teljes összegére nézve, kivéve, ha a Támogatott az előzetesen felszámított vagy a termék beszerzése, a szolgáltatás igénybevétele után általa fizetendő általános forgalmi adó levonására jogosult.

Ha a Támogatott a költségvetési támogatás felhasználása során a fizetendő adójából rá áthárított vagy az általa megállapított adót levonta vagy a keletkező adóterhet másra áthárította, a levonásba helyezett, illetve áthárított a támogatott célhoz kapcsolódó általános forgalmi adó összegének megfelelő költségvetési támogatást köteles a jogosulatlanul igénybe vett támogatásokra vonatkozó szabályok szerint visszatéríteni.

5. A Támogatott tudomásul veszi, hogy a támogatás jogosulatlan igénybevétele esetén követendő eljárás tekintetében az Áht. 53/A. §-a az irányadó. A támogatás, jogszabálysértő vagy nem rendeltetésszerű felhasználása, továbbá a támogatás visszavonása esetén a Támogatott a támogatás összegét ügyleti kamattal, késedelem esetén késedelmi kamattal növelt mértékben köteles visszafizetni. Az ügyleti kamat mértéke a jegybanki alapkamat, a késedelmi kamat mértéke a késedelemmel érintett naptári félév első napján érvényes jegybanki alapkamat kétszerese. Az ügyleti kamat számításának kezdő időpontja a támogatás folyósításának napja, utolsó napja a visszafizetési kötelezettség teljesítésének napja. A késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

6. A Támogatott tudomásul veszi, az Ávr. 81. §-ában foglaltakon túl nem köthető a támogatási szerződés meg vele ha:

a) adósságrendezési eljárás alatt áll;

b) az államháztartásról szóló 2011. évi CXCV. törvény (a továbbiakban: Áht.) 50. § (4) bekezdése szerint adó-, járulék-, illeték-, vagy vámtartozása van; vagy

c) más hazai vagy uniós forrás keretében jelen pályázat tárgyával megegyező célra támogatásban részesült.

7. Amennyiben a Támogatott a támogatás révén kamatbevételhez jut, a kamatbevételt köteles a támogatott célra elkülöníteni és annak megvalósítása érdekében felhasználni, az elszámolásokban ezt a bevételt kimutatni.

8. A Támogatott a támogatást 20…..év …. hó ….. napjáig használhatja fel. A támogatásnak fenti határidőig fel nem használt részét, a felhasználás határidejének lejártát követő 15 napon belül köteles a Támogatónak a Budapest Bank Zrt-nél vezetett 10103513-71424700-01004008 számú költségvetési elszámolási számlájára visszautalni.

9. A Támogatott a támogatás felhasználásáról a 8.) pontban megjelölt felhasználási határidő lejártát követő 30 napon belül, azaz 20..év. ….hó …… napjáig köteles a szükséges mellékletekkel felszerelt a kitűzött célok megvalósulását bemutató szakmai és pénzügyi beszámolót benyújtani az önkormányzat felé.

12. A pénzügyi beszámoló akkor fogadható el, ha megfelel az alább felsorolt követelményeknek:

a) A pénzügyi beszámolót a támogatási szerződés mellékletét képező „Elszámoló tábla önkormányzati támogatás elszámolásához” nyomtatvány felhasználásával kell elkészíteni.

Csatolni kell a támogatás felhasználását igazoló számláknak, az egyéb számviteli bizonylatoknak és a pénzügyi teljesítést igazoló bizonylatoknak a Támogatott által utalványozott, szabályszerűen hitelesített (lepecsételt és aláírt), és záradékolt másolatát, valamint a támogatási cél megvalósulása érdekében kötött szerződések másolatát.

b) Támogatott kizárólag a Támogatói okiratban, támogatási szerződésben meghatározott időtartam alatt felmerült és támogatott tevékenység megvalósításához kapcsolódó költségeket szerepeltetheti a beszámolóban.

13. A Támogató a Támogatott által készített elszámolást ellenőrzi, és a Támogatottat tájékoztatja arról, hogy az elszámolást elfogadta-e, vagy sem. Ha a Támogató a Támogatott elszámolását nem fogadja el, felhívja a Támogatottat a hiányosságok meghatározott határidőn belüli pótlására.

14. Ha a Támogatott hiánypótlási kötelezettségének a megadott határidőig nem tesz eleget, a Támogató a támogatási szerződéstől eláll és elrendeli a támogatás összegének azonnali visszafizetését.

15. A Támogató a támogatási szerződéstől eláll, ha hitelt érdemlően bebizonyosodik, hogy a támogatott a támogatási döntést érdemben befolyásoló valótlan, hamis adatot szolgáltatott a támogatási kérelem benyújtásakor.

16. A Támogatott az általa a támogatásból beszerzett eszközök és immateriális javak elidegenítésére – az elszámolásnak a Támogató részéről írásban történő elfogadásáig – nem jogosult. A Támogatott köteles a támogatásból vásárolt eszközöket rendeltetésszerűen használni, és karbantartásukról gondoskodni.

17. Ha a Támogatott által kitűzött cél a Támogatott hibáján kívüli okból részben vagy egészben meghiúsul, a Támogatott köteles azt haladéktalanul a Támogatónak bejelenteni, és a 9.) pontban meghatározott módon a felhasznált támogatásról elszámolni. A támogatás fel nem használt részét köteles a Támogatónak visszautalni.

18. Ha a Támogatott neki felróható okból az általa a kérelemben meghatározott célt részben vagy egészben nem valósítja meg, köteles a támogatás teljes összegét visszautalni a Támogató által írásban meghatározott időig.

19. A Támogató a támogatás összegének felhasználását folyamatosan ellenőrizheti. Az ellenőrzés során betekinthet a Támogatott nyilvántartásaiba és könyveibe oly mértékig, hogy megállapíthassa, hogy a támogatás összegét szabályszerűen és jelen szerződésben meghatározottak szerint használta-e fel. Ellenőrizheti a vásárolt eszközök meglétét, rendeltetésszerű használatát, és a megkötött szerződések teljesedésbe menését.

20. Ha a Támogató ellenőrzése során megállapítja, hogy a Támogatott a támogatás összegét részben vagy egészben szabálytalanul, vagy nem jelen szerződésben foglaltaknak megfelelően használta fel, a Támogató a támogatási szerződéstől eláll, mely a támogatás összegének azonnali visszafizetését vonja maga után. Amennyiben a Támogatott a meghatározott határidőig elszámolását nem nyújtja be, vagy visszafizetési kötelezettsége keletkezik, a Támogató a Támogatott pénzintézeténél azonnali beszedési megbízás benyújtásával kezdeményezi a támogatás összegének részben vagy egészben történő visszafizetését. Ennek eredménytelensége esetén polgári peres eljárás keretében követeli vissza a támogatást a Támogató.

21. Ha a támogatásban részesülő az ellenőrzés során felróható magatartásával az ellenőrzést végző szerv munkáját ellehetetleníti, a Támogató a támogatási szerződéstől elállhat.

22. Amennyiben a Támogatott visszafizetési kötelezettségét nem teljesíti, köteles a támogatásból beszerzett eszközöket, immateriális javakat a Támogató tulajdonába adni.

23. A Támogatott jelen szerződés aláírásával nyilatkozik arról, hogy – amennyiben a támogatott tevékenység hatósági engedélyhez kötött – a szükséges hatósági engedélyek a rendelkezésére állnak.

24. A Támogatott a jelen szerződés aláírásával nyilatkozik arról, hogy a jelen szerződés megkötésének feltételeként jogszabály vagy a Támogató által meghatározott feltételek, valamint a Támogatott által benyújtott egyéb dokumentumokban, nyilatkozatokban foglaltak a jelen szerződés aláírásának időpontjában változatlanul fennállnak.

25. A Támogatott a jelen szerződés aláírásával

a) nyilatkozik arról, hogy a támogatási igényben foglalt adatok, információk és dokumentumok teljes körűek, valódiak és hitelesek;

b) nyilatkozik arról, hogy vele szemben adósságrendezési eljárás nincs folyamatban;

c) nyilatkozik arról, hogy a jelen szerződés aláírásának időpontjában nincs lejárt esedékességű, meg nem fizetett köztartozása, és tudomásul veszi, hogy adószámát/adóazonosító jelét a Támogató felhasználják a köztartozás tényének megismeréséhez;

d) nyilatkozik arról, hogy megfelel a rendezett munkaügyi kapcsolatok követelményeinek;

e) nyilatkozik arról, hogy nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja;

26. Támogatott jelen szerződés aláírásával elismeri, hogy Felsőtárkány Község Önkormányzatának „az Önkormányzat által finanszírozott vagy támogatott szervezetek, illetve magánszemélyek részére céljelleggel - nem szociális ellátásként - juttatott összegek rendeltetésszerű felhasználásának szabályairól szóló …. /2018. (I. …) rendeletének rendelkezéseit megismerte, és az abban foglaltakat magára nézve kötelezőnek fogadja el.

27. Az információs önrendelkezési jogról és az információszabadságról szóló 2011. évi CXII. törvény által előírt közzétételi kötelezettség teljesítése érdekében Támogató kijelenti, hogy a jelen szerződéssel kapcsolatban a szerződéskötés évét, a szerződés iktatószámát, a támogatás Támogatottjának nevét, a támogatás célját és összegét, továbbá a támogatási program megvalósítási helyét közzétenni köteles.

28. A Támogatott tudomásul veszi, hogy a tudomására jutást követően 8 napon belül bejelentési kötelezettsége áll fenn a pályázatban és jelen szerződésben foglalt adatok, jogok és kötelezettségek változása tekintetében, így különösen ha:

a) olyan körülmény merül fel, amely alapján nem köthető támogatási szerződés;

b) a Támogatott a jelen szerződésben meghatározott vagy a szerződés megkötésének feltételeként jogszabály által előírt nyilatkozatok bármelyikét visszavonja;

c) a támogatott tevékenység megvalósítása meghiúsul, tartós akadályba ütközik, a jelen szerződésben foglalt ütemezéshez képest jelentős késedelmet szenved;

d) a Támogatott adataiban, a jelen szerződés megkötésének feltételeként jogszabály vagy a Támogató által előírt, a Támogatott által benyújtott nyilatkozatban, dokumentumban, a támogatás feltételeiben vagy a jelen szerződés teljesítésével összefüggő körülményben változás következik be.

29. A Támogató a jelen szerződéstől való elállásra vagy a szerződés azonnali hatályú felmondására jogosult, különösen ha:

a) a Támogatott jogosulatlanul vette igénybe a támogatást, vagy

b) a jelen szerződésben a megvalósításra meghatározott kezdő időponttól számított hat hónapon belül a támogatott tevékenység nem kezdődik meg, vagy a Támogatott a támogatás igénybevételét neki felróható okból nem kezdeményezi, és késedelmét ezen idő alatt írásban sem menti ki, vagy

c) a Támogatott a támogatásról szóló döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett a pályázat benyújtásakor, vagy

d) a Támogatott neki felróható okból megszegi a jelen szerződésből, illetve az azzal kapcsolatos jogszabályokból eredő kötelezettségeit, vagy

e) a Támogatott a jelen szerződésben meghatározott vagy a szerződés megkötésének feltételeként jogszabály által előírt nyilatkozatok bármelyikét visszavonja, vagy

f) a Támogatott a jelen szerződésben meghatározott beszámoló, elszámolás benyújtásának határidejét elmulasztotta, vagy a beszámolót, elszámolást annak nem megfelelő teljesítése miatt a Támogató nem fogadta el (a továbbiakban együtt: jogosulatlan igénybevétel).

31. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az Áht., az Ávr., a Kbt., valamint a Magyarország tárgy évi központi költségvetéséről törvény rendelkezéseit kell alkalmazni.

Felek jelen szerződésüket, mint akaratukkal mindenben megegyezőt négy eredeti példányban jóváhagyólag írják alá.

Kelt: Felsőtárkány, 201………………………..

|  |  |
| --- | --- |
| ........................................... | ......................................... |
| Támogató  Felsőtárkány Község Önkormányzata  dr. Juhász Attila Simon  polgármester | Támogatott |
|  |  |

*Az államháztartásról szóló 2011. évi CXCV.* törvény 37. § (1) bekezdése alapján a kötelezettség-vállalást ellenjegyzem:

Felsőtárkány, 201……….. Bógyi Attila

gazdasági vezető

Az *1991. XX. tv. 140.§ (1) k) pontja* értelmében ellenjegyzem:

Felsőtárkány, 201……………….

Hegyiné Kertész Zsuzsanna

jegyző